Nepatogus kinas

Kino festivalis „Nepatogus kinas“ – nuo 2007 m. Lietuvos žmogaus teisių centro kasmet Lietuvoje organizuojamas tarptautinis dokumentinių filmų festivalis. Filmuose gvildenamos temos – diskriminacija, tolerancija, korupcija, ekologija ir kitos globalios problemos bei socialiniai iššūkiai. Festivalio metu rengiamos diskusijos pilietinėmis, socialinėmis temomis, susitikimai su žmogaus teisių aktyvistais, ekspertais, filmų herojais.

Įėjimo kaina nefiksuota, festivalis apokestinamas aukojimo principu – taip, anot organizatorių, skatinamas festivalio lankytojų pilietiškumas.Živilė Juonytė. Žmogaus teisės kino ekrane, arba Kodėl kinas kartais turi būti nepatogus Idėją rengti žmogaus teisių kino festivalį organizatorius paskatino Watch Docs, panašaus pobūdžio festivalis Suvalkuose, Lenkijoje.

2014 m. festivalis vyko 8 Lietuvos miestuose – Vilniuje, Kaune, Klaipėdoje, Šiauliuose, Panevėžyje, Marijampolėje, Alytuje ir Anykščiuose.„Nepatogus kinas“ išliks nemokamas ir pirmąkart turės konkursinę programą. Bernardinai.lt, 2014-10-17. Nuoroda tikrinta 2024-04-18.

 Šaltiniai 

Kategorija:Lietuvos kino festivaliai
Kategorija:Žmogaus teisės